Ernests Brastinš
Ernestas Brastinis (1892 m. spalio 15 d. Vidžemės gubernijoje, Rusijos imperijoje – 1942 m. sausio 28 d. Rusijos TFSR, Tarybų Sąjungoje) – Latvijos rašytojas, istorikas, archeologas ir kraštotyrininkas. Rinko medžiagą apie senovės latvių šventyklas bei pilis ir mitologiškai nagrinėjo latvių dainas. 1922 m. įkūrė „Dievturių“ judėjimą. 1932 m. parašė „Dievturių katekizmą“ („Cerokslis“). 1940 m. sovietai okupavo Latviją, dievturius uždraudė, o E. Brastinį nužudė Rusijos kalėjime. 2006 m. jam pastatytas paminklas Kronvaldo parke Rygoje.